CELEX: 62018CN0491
Language: el
Date: 2018-07-27 00:00:00
Title: Υπόθεση C-491/18: Αίτηση προδικαστικής αποφάσεως την οποία υπέβαλε το Wojewódzki Sąd Administracyjny we Wrocławiu (Πολωνία) στις 27 Ιουλίου 2018 – Mennica Wrocławska sp. z o.o. κατά Dyrektor Izby Administracji Skarbowej we Wrocławiu

20.1.2020   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 19/6
            
         
      Αίτηση προδικαστικής αποφάσεως την οποία υπέβαλε το Wojewódzki Sąd Administracyjny we Wrocławiu (Πολωνία) στις 27 Ιουλίου 2018 – Mennica Wrocławska sp. z o.o. κατά Dyrektor Izby Administracji Skarbowej we Wrocławiu
      (Υπόθεση C-491/18)
      (2020/C 19/07)
      Γλώσσα διαδικασίας: η πολωνική
      
         Αιτούν δικαστήριο
      
      Wojewódzki Sąd Administracyjny we Wrocławiu
      
         Διάδικοι στην υπόθεση της κύριας δίκης
      
      
         Προσφεύγουσα: Mennica Wrocławska sp. z o.o.
      
         Καθού: Dyrektor Izby Administracji Skarbowej we Wrocławiu
      Με διάταξη της 13ης Δεκεμβρίου 2018, το Δικαστήριο (δέκατο τμήμα) αποφάνθηκε ότι το άρθρο 168, στοιχείο α', το άρθρο 178, στοιχείο α', και το άρθρο 226 της οδηγίας 2006/112/ΕΚ του Συμβουλίου, της 28ης Νοεμβρίου 2006, σχετικά με το κοινό σύστημα φόρου προστιθέμενης αξίας, όπως τροποποιήθηκε με την οδηγία 2010/45/ΕΕ του Συμβουλίου, της 13ης Ιουλίου 2010, έχουν την έννοια ότι αντιτίθενται στην εκ μέρους των εθνικών φορολογικών αρχών άρνηση αναγνωρίσεως, σε υποκείμενο στον φόρο, του δικαιώματος να εκπίπτει τον οφειλόμενο ή καταβληθέντα φόρο προστιθέμενης αξίας επί των εισροών για τον λόγο και μόνον ότι τα εκδοθέντα τιμολόγια περιέχουν σφάλμα σε σχέση με τον προσδιορισμό των εμπορευμάτων που αποτελούν το αντικείμενο των οικείων συναλλαγών, και τούτο μολονότι ο υποκείμενος στον φόρο προσκόμισε στις φορολογικές αρχές, πριν αυτές οι εκδώσουν απόφαση έναντί του, τα έγγραφα και τις διευκρινίσεις που απαιτούνται για τον προσδιορισμό του πραγματικού αντικειμένου των συναλλαγών και οι οποίες αποδεικνύουν ότι όντως πραγματοποιήθηκαν οι συναλλαγές αυτές.